Kurzus kódja: FLN-105 ill. FL-215	
Kurzus megnevezése: Logika előadás	
Kurzus előadója: Mekis Péter	
Kurzus helye és ideje: MUK I/208 szerda 14:00-15:30	

Kurzus előfeltétele(i): FLN-104	
A jegyszerzés módja(i): szóbeli vagy írásbeli vizsga a félév végén kiosztott tételsor alapján	
Követelmények: a tárgyalt témák alapos ismerete	

A kurzus leírása, tematikája:
Az első félévben megismertük a klasszikus predikátumlogika alapjait. Most itt az ideje, hogy logikai eszköztárunkból formalizált nyelvet, elméletünkből pedig adekvát és szabatos logikai rendszert faragjunk. A kapott rendszert és annak alkalmazását a deduktív tudományok elméletére alapos vizsgálat alá vetjük: ennek eredményeit Gödel, Tarski, Löwenheim, Skolem és Church úgyszólván kultikus jelentőségű tételeiben foglaljuk össze. Ezután a formális nyelvfilozófia eszméjével, a természetes nyelvek logikai nyelvekkel való modellezésének lehetőségeivel ismerkedünk meg. Ennek során a klasszikus predikátumlogikát előbb intenzionális, majd típuselméleti logikává fejlesztjük tovább. Végül sort kerítünk a magyar nyelv egy egyszerű töredékének logikai modellezésére is.

	

Kurzushoz tartozó kötelező irodalom:
Ruzsa Imre - Máté András: Bevezetés a modern logikába. Osiris, 1997

Kurzushoz tartozó ajánlott irodalom:
G. Frege: Logikai vizsgálódások. Osiris, 2000.
A. Tarski: Bizonyítás és igazság. Gondolat, 1990.
Ruzsa I. (szerk.): Tertium non datur. Osiris, 2000.
W. Kneale - Martha Kneale: A logika fejlődése. Gondolat, 1985.
I. M. Copi - J. A. Gould (szerk.): Kortárs-tanulmányok a logikaelmélet kérdéseiről. Gondolat, 1986.